Heksa
Heksa - w ńykerych wjeřyńach ludowych: baba zajmujůnco śe čornům magjům, ćepjůnco přiroki, kojařůno s śiuůma ńyčystymi - čynsto s šatanym. Mynskym uodpowjydńikym je čarowńik. We folkloře pojawjajům śe tyž dobre heksy, kere zajmujům śe tam čystům i dobrům magjům. Postaće heksůw mogymy trefić m. in. w ojropejskij mitolůgji ludowyj, jydnokže tam fůnguje račyj pod mjanym wjydźmy i mo trocha myńi pejoratywne značyńy.
W 1484 papjyž Innocynty VIII wydou bullym Summis desiderates bydůmcům podsůmowańym wčeśńijšych uchwou potympjajůncych čary i zezwolyńym karańo śmjerćům heksůw i čarowńikůw. Innocynty VIII powouou śe w ńij na suowa Bibliji Ńy pozwoliš žyć hekśe. (Wj.,22,17.)
Motyw heksy je uobecny tyž w kultuře ojropejskij růžnych epok, m.in. w Makbeće W. Šekspira. Poymat symfůńičny Antonína Dvořáka s 1896 mo titel Heksa pouedńa.
jav_Latn szl_Latn szl_Latn szl_Latn